قدیر ساگر
ودارءِ شپ گوں اے کیفانی تاسءَ آسر بیت
اے زند انچو تئی کئولانی آسءَ آسر بیت
منی ملوری تئی بچکندگےءِ مھتاج انت
منی ِگلگ کہ تو کائے تئی واسءَ آسر بیت
وپا ماں گیدیءَ کلدارءَ سنگءُ شاھیم ِانت
تہ مھرءِ لزتءُ براہ بےشناسءَ آسر بیت
بچار انگہ شپ ِانت ءُ چراگ آگہ َانت
چراگ ُامیت ءِ بلئے اولی پاسءَ آسر بیت
سزایے رژنءِ نشان آگھی گناھگاراں
ھبر کہ کئیت پہ تیرءُ وتاسءَ آسر بیت
اے راہ ءَ مھرءِ تئی نودانی کمی ِانت تھنا
سپر قدیر گوں جتکے سواسءَ آسر بیت